ئادیتیا ڕۆی کاپور

ئادیتیا ڕۆی کاپور (لەدایکبووی ١٦ی تشرینی دووەمی ١٩٨٥) ئەکتەریکی هیندییە کە لە فیلمەکانی بۆلیوود دەردەکەوێت. ئەو لەوەتەی ساڵی ٢٠٠٩ لەبۆلیوود دەرکەوتووە ئەویش ئەوکاتەی لەفیلمی خەونەکانی لەندەن دەرکەوت. دوایی لە ساڵی ٢٠١٣، بەدەرکەوتنی لە فیلمی ئاشقی ٢ ناوبانگی دەرکرد.

 ژیانی کارکردن 
ئادیتیا لە ساڵی ٢٠٠٩، بۆیەکەمینجار لە سینەمای بۆلیوود لەپاڵ هەریەکە سەلمان خان و ئاجای دیڤگان بەڕۆڵێکی لاوەکی دەرکەوت. دوایی لەساڵی ٢٠١٠، لەدوو فیلمدا دەرکەوت کەھەردووکیان ئایشواریا رای لەگەڵدابوو ئەوانیش Action Replayy کە لەگەڵ ئاکشەی کومار دەرکەوت لەگەڵ فیلمی گوزاریش لەگەڵ ھریتیک ڕۆشاندا دەرکەوت..

دەرکەوتنی ئادیتیا لەگەڵ ئەکتەرە بەناوبانگەکان ھیچ خزمەتێکی بەونەکرد تاکوو لەساڵی ٢٠١٣ کەخۆی ڕۆڵی سەرەکی لەفیلمی عاشقی ٢ لە پاڵ شرادها کاپوور دابینی، بەھۆی ئەو فیلمەوە ناوبانگییەکی زۆری پەیداکرد و فیلمەکە بەبەرترین ئاستی بۆکس ئۆفیس (blockbuster)ی پێدرا لەلایەن ڕەخنەگرانەوە جگە لەوەش گۆرانییەکانی فیلمەکە تەواوی خەڵاتەکانی ساڵییان بۆخۆبرد. ھەر لەساڵی ٢٠١٣دا ئادیتا بەشداری لەفیلمێکی دیکەی سەرکەوتوو دەکات بەڵام ئەوجارەشییان وەک ئەکتەری پاڵپشتبوو ئەویش لەفیلمی Yeh Jawaani Hai Deewani کە ئەو فیلمە بووە پڕداھاتترین فیلم کە ئادیتیا بەشداری تێداکردبێت کەکۆی گشتی داھاتەکەی بە ٣١٠ کرۆر (ھیند + جیھان + مافی بڵاوکردنەوە) دەخەملێنرێت.

لەساڵی ٢٠١٤ەش بەڕۆڵی سەرەکی لەفیلمی Daawat-e-Ishq گەڕایەوە و لەوفیلمەش تاڕادەیەک سەرکەوتوو بوو بەڵام ھاوشێوەی سەرکەوتنەکانی ٢٠١٣ نەبوو! وە لەساڵی ٢٠١٥ش ئادیتیا بێدەنگی ھەڵبژارد و بەشداری لەھیچ فیلمێکدا نەکرد.

لەشووباتی ٢٠١٦ و نزیکانێک لەڤالانتاین لە فیلمی Fitoor ڕۆمانسی بەڕۆڵی سەرەکی لەگەڵ کاترینا کێف بەشداربوو کە ئەم فیلمەیان شکستی ھێنا لەبۆکس ئۆفیس و چیڕۆکەکەی لەسەر ڕۆمانی چاوەڕوانییەکی مەزن (Great Expectations)ی نووسەری بەریتانی چارڵز دکنزەوە وەرگیراوە. لەسەرەتای ٢٠١٧ەش لەفیلمی ئۆکەی جانو دەرکەوت لەگەڵ شرادھا کاپوور بەڵام لەویشدا شکستی ھێنا لەبۆکس ئۆفیس.

 سەرچاوەکان 

پۆل:وتارە ھەتیوەکان
پۆل:لەدایکبووانی ١٩٨٥
پۆل:زیندووان
پۆل:ئەکتەرەکانی فیلمی ھیندی
پۆل:ئەکتەرە ھیندییەکان
پۆل:ئەکتەرە کوڕە ھیندییەکانی سەدەی ٢١ەم
پۆل:ئەکتەرە پیاوە ھیندییەکانی خەڵکی مومبای
پۆل:ئەکتەرە پیاوەکان لە سینەمای ھیندی
پۆل:پەنجابییەکان